(HAAGA) Yhä useampi suomalaisperhe valitsee kodikseen hometalopaketti-ratkaisun. Rakennusalan tilastojen mukaan hometalopakettien suosio on kasvanut nopeasti 1980-luvun alkupuolelta lähtien, eikä käyrä osoita vieläkään taittumisen merkkejä.Rakennusmestarikatsoo, että hometalojen menestystä siivittää niiden helppous: hometalo tuodaan tontille jo lähes valmiina, ja viimeistelyyn tarvittavien märkien vuorivillojen ja kostuneiden eristeiden lisääminen on yleensä nopea urakka.”Joissain hometaloratkaisuissa joudutaan tosin tekemään hieman isompiakin töitä, kuten asentamaan vuotavia käyttövesiputkia lattiarakenteisiin tai unohtamaan märkätilojen kosteussulut, mutta nämä lisätyöt koskevat useimmiten vain julkisia kohteita”, Mysiini rauhoittelee.Rakennusalalla on kuitenkin oltu jo vuosia huolestuneita siitä, miten alati nopeutuvat rakennusaikataulut ja työvoimapula vaikuttavat hometalorakentamisen laatuun maassamme. Arkkitehtimuistuttaa, että kehittyvät tekniikat tuottavat onneksi uudenlaisia ratkaisukeinoja.”Tarpeen vaatiessa voidaan hometalon pystytysvaiheessa lisätä esimerkiksi kattotuoleihin kolme säkillistä sädesieniä”, Besättning neuvoo.Kehittyneistä hometaloratkaisuista odotetaan myyntivalttia ensi kesän asuntomessuille ja mahdollisesti myös idän vientiin.